Будучы ўпэўненым, что толькі абсалютная вернасць скаўцкаму метаду Бі-Пі можа надаць скаўтынгу поўны выхаваўчы змест, ён напаўняе яго каталіцкай духоўнасцю. Такім чынам, можна сказаць, а. Сэвэн “ахрысціў” скаўтынг, выкарыстоўваючы яго для выхаваўчай і катыхетычнай працы Каталіцкай Царквы. Ён надаў хрысціянскі сэнс кап’ю, у якім усе скаўты ёсць братамі ў Хрысце; развіў ідэю добрага ўчынка Бі-Пі як служэння бліжняму; паклаў пачатак існавання новай арганізацыі, складаючы статут, педагагічныя праграмы, правілы, а таксама шмат песень і малітваў (сярод якіх – малітва кап’явога). За малітву скаўта ён узяў трохі пераробленую малітву св. Ігната Лаёлы, таму што для а. Сэвэна скаўт – гэта хрысціянін, найвялікшым прагненнем якога з’яўляецца пашырэнне вакол сябе Валадарства Хрыста.